Hou Hanshu 88 - 22. fejezet


Yanqi tartomány (22. fejezet)

A Yanqi tartomány  fejedelme a Nanhe városában él, ami 330 km-re található a Segédtiszti hivatalnoktól és 3.410 km-re van Luoyang-tól. 15.000 háztartása van, 52.000 lakosa és ebből több mint 20.000 férfi hadképes. Magas hegyek zárják körül mind a négy oldalról. Veszélyes átjárók vannak Qiuci felé vezető úton, amiket könnyű védeni. Egy tó vize húzódik keresztül a négy hegység között és több mint 12,5 km hosszan kerüli meg a várost.

A yongping időszak utolsó évében [i.sz. 58-75] Yanqi és Qiuci megtámadta és megölte Chen Mu Főparancsnokot, valamint Guo Xun Parancsnok-helyettest több mint 2.000 tiszttel és katonával együtt.

A hatodik yongyuan évben [i.sz. 94] Ban Chao Főparancsnok több tartomány katonáit összevonva hadjáratot indított, hogy megbüntesse a Yanqi tartományt, valamint Weixu, Weili és Shanguo területeit. Ban Chao elküldte Yanqi és Weili tartomány uralkodóinak fejét a fővárosba és fellógatta a két fejet a Katonai felügyelők hivatalépületei előtt. Ban Chao kinevezte Yuan Meng-et uralkodónak, aki nyugat Yanqi hercege volt. Weili, Weixu és Shanguo uralkodóit is leváltotta. Később, An császár uralkodása alatt [i.sz. 106-125] a Nyugati régió fellázadt.

A yanguang időszakban [i.sz. 122-126] Ban Yong, Ban Chao fia kinevezett egy Segédtiszti Hivatalnokot  a Nyugati régió élére. Ő megbüntette és lecsitította a tartományokat ismételten. Yuan Meng, valamint Weili és Weixu uralkodója megtagadta a behódolást. A második yongjian évben [i.sz. 127] Ban Yong Dunhuang kormányzójával Zhang Lang-gal megtámadta és legyőzte őket. Yuan Meng végül elküldte fiát a császár palotájába felajánlásként.

Hivatkozások

Források
Történelmi szövegek gyűjteménye Silk Road Seattle
A kínai történelem időszakai Nien hao (年號) - Wikipédia - Uralkodói érák
Eredeti kínai szöveg Hou Hanshu (后汉书) - 88 (八十八)

Történelem